en da da en da da da da da da de da da da da da da da da da da da da da da da da da da da da de da da da de da de da da da da da it zh it da oc de nl fr fr da da da da da da da da da da da da da da da fr sv da da da da da
C-vitamin kaldes også for ascorbinsyre og L-ascorbinsyre. De fleste dyr kan selv danne C-vitamin ved hjælp af en trinvis, enzymatisk omdannelse af glukose (druesukker), men mennesker, menneskeaber, marsvin (gnaver) og enkelte andre arter har mistet denne evne gennem evolutionen.
De største mængder C-vitamin findes i immunforsvarets hvide blodlegemer, bugspytkirtlen, testiklerne og æggestokkene.
C-vitaminet er vandopløseligt, og da det ikke kan deponeres i kroppen, behøver vi en regelmæssig indtagelse.
C-vitaminet ødelægges af lys, opvarmning, udkogning, dybfrost, konservering og lagring, herunder vinteropbevaring af grønsager og frugter.
Dannelse af kollagen i bindevævet, som medvirker til:
Sundt tandkød og tænders styrke
Hudens struktur, teint, elasticitet og fugtighed
Binyrernes produktion af hormonerne adrenalin og noradrenalin, som spiller en afgørende rolle under fysisk og psykisk stress.
Immunsystemet – også under og efter fysisk træning
Nervesystemet og mental balance
Gendannelse af den aktive form af E-vitamin
Antioxidant, der modvirker skader fra frie radikaler og oxidativ stress
Indgår i intracellulære redoxsystemer, (en slags regulering af elektroner), men den nærmere virkningsmekanisme kendes ikke
Reduktion af træthed og udmattelse
Mangler og dårlig udnyttelse forårsages af
Fysisk og psykisk stress
Stort forbrug af alkohol og narkotiske stoffer
Oxidativ stress som følge af frie radikaler
Sukker. Det skyldes, at sukker og C-vitamin konkurrerer om de samme kanaler, der fører ind i cellerne. Jo højere sukkerindtaget er, jo mere kan virkningen af C-vitamin reduceres.
Kollagen og bindevævet får en løs struktur, som kan give mange symptomer. Herunder:
Blå mærker, blødende gummer, næseblod og dårlig sårheling. Tilstanden kaldes også subklinisk skørbug.
Skørbug er den klassiske mangelsygdom og yderste konsekvens af C-vitaminmangel i form af dødelige indre blødninger. Tidligere mest udbredt blandt søfolk og i ulande.
Nedsat modstandskraft og hyppige infektioner
Hjerte-karsygdomme. Ifølge Nobelpristageren Linus Pauling kan langvarige lave blodniveauer af C-vitamin føre til åreforkalkning.
Især frugter og bær, men også grønsager som kål, peberfrugt, peberrod, spinat, hvidløg og krydderurter.
Acerola – tropisk frugt
Voksne 11 år og opefter: 80 mg
Børn 1-10 år: 40 mg
Salte af ascorbinsyre kaldes for ascorbater. De bruges også i syreneutrale tilskud, der indeholder natriumascorbat eller calciumascorbat. De syreneutrale tilskud er mere skånsomme for slimhinderne i mave-tarmkanalen.
Nævnte mangelsymptomer og lægemidler
Misbrug af tobak, alkohol og narkotiske stoffer
Oxidativ stress (fx læsioner, forbrændinger og betændelsestilstande)
Fysisk og psykisk stress
Nedsat nyrefunktion og tendens til nyresten
Sygdomme, hvor der ophobes jern i kroppen
Behandling med blodfortyndende medicin
Tal med lægen, hvis der er tvivl
Symptomer på overdosering forekommer sjældent, da overskud udskilles gennem urinen. Indtagelse af mere end 2 gram daglig (især ren ascorbinsyre) kan medføre diarre, kvalme, blæreirritation og risiko for nyresten. Risikoen for nyresten af C-vitamin synes dog mest at være en teoretisk risiko, da nystenstilfælde som følge af ascorbinsyre ikke ses i praksis.
Syntetisk fremstilling og tilsætningsstof
Det er nemt at fremstille ascorbinsyre og ascorbater syntetisk. Forbindelserne anvendes især som C-vitamintilskud. I levnedsmiddelindustrien udnytter man stofferne som antioxidanter og harmløse konserveringsmidler, der skal forhindre harskning. De har E-nummer 300-304.